RESOLUCIÓN do 17 de febreiro de 2021 pola que se publica a Resolución do 16 de febreiro de 2021 respecto das axudas destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas ao abeiro da Orde do 11 de setembro de 2020 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas, xestionado por esta consellería (código de procedemento BS623D).
Consellería de Política Social — III. Outras disposicións — 23/02/2021

Mediante a Orde do 11 de setembro de 2020 (DOG núm. 191, do 21 de setembro) publicáronse as bases reguladoras e convocouse o procedemento para a concesión de subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas, xestionado pola consellería con competencias en materia de política social da Xunta de Galicia.
De conformidade co artigo 15 da antedita orde, a resolución será ditada pola persoa titular da consellería da Xunta de Galicia con competencias en materia de política social por proposta da Comisión Instrutora, segundo o previsto no artigo 13.
Así mesmo, o artigo 16 da mesma orde establece que se publicarán no Diario Oficial de Galicia, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e a correspondente resolución deste procedemento. Esta publicación producirá os efectos da notificación.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 16 de febreiro de 2021, ditada no procedemento BS623D, respecto das axudas destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas ao abeiro da Orde do 11 de setembro de 2020 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social, con cargo á asignación tributaria do 0,7 % do imposto sobre a renda das persoas físicas, xestionado por esta consellería (código de procedemento BS623D), que se xunta á presente resolución no anexo.
Segundo. Comunicar que a Resolución do 16 de febreiro de 2021 pon fin á vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir da publicación desta resolución no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous (2) meses contados a partir do día seguinte da súa publicación no Diario Oficial de Galicia.
Santiago de Compostela, 17 de febreiro de 2021
A través da Orde do 11 de setembro de 2020 (DOG núm. 191, do 21 de setembro) establecéronse as bases reguladoras e convocouse o procedemento para a concesión de subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas, xestionado por esta consellería.
Unha vez vista a proposta formulada pola comisión instrutora regulada no artigo 11 da orde de convocatoria, en relación coas solicitudes presentadas con data do 20.10.2020 pola Asociación Altair Galiza e pola Fundación Delegación Fundación Finnova; en concreto, no caso da primeira entidade, Asociación Altair Galiza, por non estar inscrita no Rexistro de Acción Voluntaria de Galicia nin ter solicitado a inscrición dentro do prazo de presentación de solicitudes (artigo 4.1.a); e no caso da segunda entidade, a Fundación Delegación Fundación Finnova, por non incluír entre os seus fins fundacionais actuacións destinadas á xuventude (artigo 4.1.a), nin ter acreditado experiencia e especialización durante un prazo mínimo de 2 anos no ámbito territorial da Comunidade Autónoma de Galicia, na xestión e execución de, cando menos, un programa dos definidos na liña V do anexo I (artigo 4.1.f),
– Inadmitir a trámite as solicitudes que se relacionan no anexo e declarar que non son susceptibles de acceder ás subvencións polo incumprimento dos requisitos sinalados no artigo 4 da orde de convocatoria, nos termos da proposta da comisión instrutora e que se recollen no dito anexo.
Esta resolución pon fin á vía administrativa e contra ela as persoas interesadas poderán interpoñer recurso potestativo de reposición ante a conselleira de Política Social, no prazo dun mes contado a partir do día seguinte ao da súa notificación, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados desde o día seguinte ao da súa notificación, de conformidade co disposto no artigo 46 da Lei 29/1988, do 13 de xullo, reguladora da xurisdición contencioso-administrativa.
A publicación desta resolución producirá os efectos de notificación, nos termos establecidos no artigo 16 da Orde do 11 de setembro de 2020.
Santiago de Compostela, 16 de febreiro de 2021